Rīgā

 08.06.2012. Nr.18/TA-821

Uz 04.04.2012. Nr.9/15-2-n/1-11/12

Saeimas Sabiedrības saliedētības komisijas

priekšsēdētājam I.Latkovskim

Par Izglītības un zinātnes ministrijas

Rīcības plānu sabiedrības saliedētības sekmēšanai

izglītības nozarē 2012.–2014.gadam

Atbildot uz Saeimas Sabiedrības saliedētības komisijas 2012.gada 4.aprīļa vēstuli Nr.9/15-2-n/1-11/12 par Izglītības un zinātnes ministrijas izstrādāto Rīcības plānu sabiedrības saliedētības sekmēšanai, sniedzam šādu informāciju.

Rīcības plāna sabiedrības saliedētības sekmēšanai izglītības nozarē 2012.–2014.gadam projekts (turpmāk – plāns) pašlaik ir izstrādes procesā un tiek veidots kā Izglītības un zinātnes ministrijas iekšējais dokuments, kas netiks virzīts apstiprināšanai Ministru kabinetā.

Plāns ir Nacionālās identitātes, pilsoniskās sabiedrības un integrācijas politikas pamatnostādņu 2012.–2018.gadam (turpmāk – pamatnostādnes) (apstiprinātas ar Ministru kabineta 2011.gada 20.oktobra rīkojumu Nr.542)īstenošanas rīcības plānu konkretizējošs un papildinošs Izglītības un zinātnes ministrijas īstermiņa darba plāns.

Plāns izstrādāts saskaņā ar Reformu partijas, partijas "Vienotība" un Nacionālās apvienības "Visu Latvijai!"–"Tēvzemei un brīvībai/LNNK" 2011.gada 14.oktobra sēdē pieņemto lēmumu par koalīcijas partiju atbildības jomām (<http://reformupartija.lv/2011/10/14/pienemts-lemums-par-koalicijas-partiju-atbildibas-jomam/>), Deklarāciju par Valda Dombrovska vadītā Ministru kabineta iecerēto darbību un Valdības rīcības plānu Deklarācijas par Valda Dombrovska vadītā Ministru kabineta iecerēto uzdevumu izpildei (apstiprināts ar Ministru kabineta 2012.gada 16.februāra rīkojumu Nr.84).

Plāna pasākumi ir izstrādāti, konkretizējot arī Latvijas nacionālā attīstības plāna 2007.–2013.gadam valsts izaugsmes priekšnosacījumu "Droša, pilsoniska un saliedēta sabiedrība". Atbilstoši Ministru kabineta 2005.gada 2.marta rīkojumam Nr.137 Izglītības un zinātnes ministrija noteikta par atbildīgo institūciju Valsts valodas politikas pamatnostādņu 2005.–2014.gadam īstenošanā, tāpēc plāna rīcības virzienā "Latviešu valodas kā saziņas līdzekļa pieejamība, apguves formu dažādība" ievērotas tajā noteiktās prasības.

Izglītības un zinātnes ministrija atbilstoši kompetencei turpinās īstenot pamatnostādņu uzstādījumus, tajā skaitā arī rīcības virzienus attiecībā uz saliedētas sociālās atmiņas veidošanu atbilstoši pamatnostādņu mērķim – Latvijas tauta ir saliedēta, nacionāla un demokrātiska kopiena, kura nodrošina tās vienojošā pamata – latviešu valodas, kultūras un nacionālās identitātes, eiropeisko demokrātisko vērtību, unikālās kultūrtelpas – saglabāšanu un bagātināšanos Latvijas nacionālas demokrātiskas valsts līdzsvarotai attīstībai. Izglītības un zinātnes ministrija plāno īstenot pasākumus, izmantojot izglītības sistēmas iespējas, akcentējot gan valsts valodas politikas jomas, gan jaunatnes un sporta politikas jomas pasākumus formālajā un neformālajā izglītībā, tajā skaitā arī pamatnostādnēs ietvertos uzdevumus pilsoniskās izglītības programmu īstenošanā un vēstures mācīšanā.

Kā iepriekš minēts, plāns tiek veidots kā Izglītības un zinātnes ministrijas iekšējais dokuments, kas netiks virzīts apstiprināšanai Ministru kabinetā, un, to izstrādājot, Izglītības un zinātnes ministrija nedublē Kultūras ministrijas nolikumā definētās funkcijas sabiedrības integrācijas jomā.

Pielikumā: Ministru kabineta 2012.gada 29.maija sēdes protokola
Nr.30 26.§ izraksts uz 1 lp.

Cieņā

Ministru prezidents V.Dombrovskis